
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 61 

24 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση στρατολογικών θεμάτων μονίμων κατοίκων 

εξωτερικού. 1 

Ρύθμιση στρατολογικών θεμάτων ατόμων ειδικών 
κατηγοριών. 2 


Α ΠΟΦΑΣΕΙ Σ 

Αριθμ. Φ.429.1/8/150107 (1) 

Ρύθμιση στρατολογικών θεμάτων μονίμων 
κατοίκων εξωτερικού. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 25 και της παραγράφου 2 
του άρθρου 30 του ν. 3421/2005 «Στρατολογία των Ελ¬ 
λήνων και άλλες διατάξεις» (ΦΕΚ 302/13.12.2005 τ.Α'). 

β. Τις διατάξεις της υπ’ αριθμ. 177026/17.3.2004 Κοι¬ 
νής Απόφασης Πρωθυπουργού και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας» (ΦΕΚ 
517/17.3.2004, τ.Β'). 

γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

δ. Σχετική πρόταση του Αρχηγού Γ.Ε.ΕΘΑ, αποφα¬ 
σίζουμε: 

Άρθρο 1 

Διαδικασία χορήγησης αναβολής κατάταξης 

1. Όσοι επιθυμούν να τους χορηγηθεί η αναβολή κα¬ 
τάταξης του άρθρου 25 του ν. 3421/2005, υποβάλλουν 
στο αρμόδιο Στρατολογικό Γ ραφείο αίτηση και πιστο¬ 
ποιητικό της αρμόδιας ελληνικής προξενικής αρχής, 
από το οποίο πρέπει να προκύπτει ότι έχουν είτε κύ¬ 
ρια και μόνιμη εγκατάσταση στο εξωτερικό για ένδεκα 
τουλάχιστον συνεχόμενα έτη, σε μία ή περισσότερες 
χώρες είτε βιοποριστική εγκατάσταση και κατοικία στο 
εξωτερικό για επτά τουλάχιστον συνεχόμενα έτη, σε 
μία ή περισσότερες χώρες. 


2. Αρμόδιο για την έκδοση του πιστοποιητικού είναι 
το προξενείο στην περιφέρεια του οποίου έχουν την 
τελευταία κύρια και μόνιμη εγκατάστασή τους ή την 
βιοποριστική τους εγκατάσταση και κατοικία, οι ενδι¬ 
αφερόμενοι, πριν την υποβολή του αιτήματος τους για 
την χορήγηση της αναβολής κατάταξης. 

3 Στις διατάξεις του πρώτου εδαφίου της περίπτωσης 
η' της παραγράφου 2 του άρθρου 25 του ν. 3421/2005, 
υπάγονται όσοι έχουν ήδη την ιδιότητα του μονίμου 
κατοίκου εξωτερικού σύμφωνα με τις διατάξεις της 
παραγράφου 1 του ιδίου άρθρου. 

4. Όσοι ειδικά και μόνο έχουν κύρια και μόνιμη 
εγκατάσταση στο εξωτερικό σύμφωνα με την υπο- 
παράγραφο α' της παραγράφου 1 του άρθρου 25 του 
ν. 3421 /2005 για λιγότερο από 11 έτη και καλούνται για 
κατάταξη με την αρχική πρόσκληση της κλάσης πριν 
την εγγραφή τους σε ανώτερες και ανώτατες σχο¬ 
λές δικαιούνται την αναβολή του άρθρου 20 του ιδίου 
νόμου. Σε αυτή την περίπτωση το χρονικό διάστημα 
πέραν του εξαμήνου παραμονής τους στην Ελλάδα και 
μέχρι τη λήξη της αναβολής τους προσμετράται για 
τη συμπλήρωση του απαιτούμενου χρονικού διαστή¬ 
ματος για την απόκτηση της ιδιότητας του μονίμου 
κατοίκου εξωτερικού. 

5. Όσοι από τους αναφερόμενους στην ως άνω πα¬ 
ράγραφο 4 με το χρονικό διάστημα της χορηγηθείσας 
αναβολής του άρθρου 20 του ν. 3421/2005 και μέχρι τη 
λήξη της συμπληρώνουν 11 έτη παραμονής στο εξω¬ 
τερικό, λογίζονται μόνιμοι κάτοικοι εξωτερικού κατά 
τη λήξη της. Στους παραπάνω όταν εγγραφούν σε 
ανώτερες και ανώτατες σχολές χορηγείται η αναβο¬ 
λή σπουδών του άρθρου 18 του ιδίου νόμου και μέχρι 
τη λήξη ή διακοπή αυτής ο χρόνος παραμονής τους 
στην Ελλάδα λογίζεται ως χρόνος παραμονής τους 
στο εξωτερικό. Μετά τη λήξη ή διακοπή της αναβολής 
αυτής χορηγείται αναβολή κατάταξης ως μονίμων κα¬ 
τοίκων εξωτερικού η οποία είναι δυνατόν να χορηγηθεί 
και νωρίτερα ή μέσα στο χρονικό διάστημα της ανα¬ 
βολής σπουδών. Σε όσους μετά τη προσμέτρηση του 
χρόνου της αναβολής του άρθρου 20 του ιδίου νόμου 
δεν συμπληρώνουν κύρια και μόνιμη εγκατάσταση στο 
εξωτερικό για 11 συνεχόμενα έτη, το πέραν του εξαμή¬ 
νου χρονικό διάστημα παραμονής τους στην Ελλάδα 
για οποιονδήποτε λόγο δεν αναγνωρίζεται ως χρόνος 
παραμονής στο εξωτερικό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 2 

Υποχρεώσεις όσων έτυχαν αναβολής 
κατάταξης στις Ένοπλες Δυνάμεις 

1. Όσοι λαμβάνουν αναβολή κατάταξης ως μόνιμοι 
κάτοικοι εξωτερικού υποβάλλουν στο Στρατολογικό 
τους Γραφείο, μέχρι την ημερομηνία που υποχρεούνται 
για κατάταξη στις ΕΔ, εξαιτίας διακοπής της αναβολής 
τους, πιστοποιητικό της αρμόδιας ελληνικής προξενικής 
αρχής, από το οποίο να προκύπτει η διατήρηση ή η απώ¬ 
λεια της ιδιότητας του μόνιμου κατοίκου εξωτερικού. 

2. Η υποβολή πιστοποιητικού, δεν απαιτείται, εφόσον 
τα προς απόδειξη στοιχεία προκύπτουν από τα στρα¬ 
τολογικά μητρώα ή υπάρχουν στο αρχείο των Στρατο¬ 
λογικών Γ ραφείων. 

Άρθρο 3 

Τύπος του πιστοποιητικού 
Μονίμου Κατοίκου Εξωτερικού 

1. Το πιστοποιητικό μονίμου κατοίκου εξωτερικού που 
εκδίδεται από τις ελληνικές προξενικές αρχές πληρεί 
τον διοικητικό τύπο του παραρτήματος «Α», το οποίο 
αποτελεί αναπόσπαστο μέρος της παρούσας απόφα- 
σης. 

2. Για την έκδοση του παραπάνω πιστοποιητικού, κα 
ι προς απόδειξη των προϋποθέσεων των περιπτώσεων 
α' και β' της παραγράφου 1 του άρθρου 25 του ν. 3421/ 
2005, οι ενδιαφερόμενοι υποβάλλουν στις προξενικές 
αρχές επίσημα έγγραφα (διαβατήριο, βεβαιώσεις δημο¬ 
σίων ή δημοτικών ή αστυνομικών αρχών, πιστοποιήσεις 
εργοδοτών ή ασφαλιστικών φορέων ή εκπαιδευτικών 
ιδρυμάτων, αποδείξεις πληρωμής λογαριασμών κοινής 
ωφέλειας κλπ.). Υπεύθυνες δηλώσεις (του ν. 1599/1986) 
του ιδίου του ενδιαφερομένου ή των οικείων του δεν 
λαμβάνονται υπόψη από τις προξενικές αρχές, καθό¬ 
σον τα αναφερόμενα σ’ αυτές δεν είναι δυνατόν να 
επιβεβαιωθούν. 

3. Οι προξενικές αρχές όταν διαπιστώνουν ότι μετά 
την ημερομηνία έκδοσης πιστοποιητικού μονίμου κα¬ 
τοίκου εξωτερικού επέρχεται ουσιώδης μεταβολή στα 
πιστοποιηθέντα, υποχρεούνται να γνωστοποιούν άμεσα 
την μεταβολή αυτή στο αρμόδιο Στρατολογικό Γ ραφείο, 
το οποίο ενεργεί ανάλογα. 

4. Η χρονική διάρκεια ισχύος των πιστοποιητικών είναι 
εξάμηνη. 


5. Τα εκδιδόμενα πιστοποιητικά φέρουν απαραίτητα 
αύξοντα αριθμό έκδοσης ή αριθμό πρωτοκόλλου, την 
επίσημη σφραγίδα της αρμόδιας προξενικής αρχής και 
την υπογραφή με το ονοματεπώνυμο του προξένου ή 
του νομίμου αντικαταστάτη του άλλως δεν γίνονται 
δεκτά από τα Στρατολογικά Γ ραφεία. 

6. Για όσους έχουν αποκτήσει μέχρι την 31.12.2005 την 
ιδιότητα του μονίμου κατοίκου εξωτερικού, σύμφωνα με 
τις προϊσχύσασες του ν. 3421/2005 διατάξεις, εκδίδεται 
πιστοποιητικό από τις αρμόδιες ελληνικές προξενικές 
αρχές, σύμφωνα με το υπόδειγμα που κοινοποιήθηκε σ’ 
αυτές με την Φ.429.1/81/237602/Σ.1898/15.12.1993/ΓΕΕΘΑ/ 
ΔΣΛ/Ι, εφόσον το επιθυμούν οι ενδιαφερόμενοι. 

Άρθρο 4 
Γ ενικές διατάξεις 

1. Οι περί προθεσμιών και κατοικίας διατάξεις του 
Αστικού Κώδικα εφαρμόζονται στις διατάξεις του άρ¬ 
θρου 25 του ν. 3421/2005 με εξαίρεση σ’ αυτές των 
περιπτώσεων στ' και ζ της παραγράφου 2. 

2. Ο υπολογισμός της ενδεκαετίας ή της επταετίας 
για την υπαγωγή των ενδιαφερομένων στις διατάξεις 
του άρθρου 25 του ν. 3421/2005 αρχίζει από την ημερο¬ 
μηνία απόκτησης απ’ αυτούς κύριας και μόνιμης εγκα¬ 
τάστασης ή βιοποριστικής εγκατάστασης και κατοικίας 
στο εξωτερικό. Από την ίδια ημερομηνία αρχίζει και ο 
έλεγχος διαπίστωσης της διατήρησης ή απώλειας της 
ιδιότητας του μονίμου κατοίκου εξωτερικού. 

3. Ο χρόνος κατά τον οποίο οι μόνιμοι κάτοικοι εξω¬ 
τερικού υπηρετούν στις ένοπλες δυνάμεις για την εκ¬ 
πλήρωση των στρατιωτικών τους υποχρεώσεων και ο 
χρόνος που τελούν σε αναβολή κατάταξης για λόγους 
υγείας, θεωρείται χρόνος παραμονής στο εξωτερικό. 

4. Πρόσθετες στρατιωτικές υποχρεώσεις που τυχόν 
έχουν επιβληθεί στους μέχρι σήμερα μονίμους κατοί¬ 
κους εξωτερικού ακυρώνονται αυτεπάγγελτα ή κατόπιν 
αίτησης των ενδιαφερομένων. 

Αρθρο 5 

Τελικές διατάξεις 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαιτη¬ 
θούν, από τη Διεύθυνση Στρατολογικού του Γ.Ε.ΕΘ.Α. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ «Α>» 


ΤΙΤΛΟΣ ΕΛΛΗΝΙΚΗΣ 

ΠΡΟΞΕΝΙΚΗΣ ΑΡΧΗΣ Αριθ. Πρωτ. ή Πιστοπ. 


ΠΙΣΤΟΠΟΙΗΤΙΚΟ ΜΟΝΙΜΟΥ ΚΑΤΟΙΚΟΥ ΕΞΩΤΕΡΙΚΟΥ 


Πιστοποιείται ότι ο. 

.... του.και της.που είναι 

γραμμένος.στα Μητρώα Αρρένων του Δήμου ή της Κοινότητας. 

. του Νομού .με ημερο¬ 
μηνία γεννήσεως.(1). 

α. Έχει.κύρια και μόνιμη εγκατάσταση στ. 

.(2) από.(3) μέχρι.(4) ή έχει 

βιοποριστική εγκατάσταση στ. 

εργαζόμενος ως.από.μέχρι.με αντικείμενο εργασίας 

.και κατοικεί στο εξωτερικό από.(4) μέχρι.(5). 

β.Έχει κύρια και μόνιμη εγκατάσταση στ.από 

γεννήσεως του.μέχρι.και διαμένει έ- 

κτοτε μόνιμα στ.από.μέχρι. 

γ. Διατηρεί ή δεν διατηρεί την ιδιότητα του μονίμου κατοίκου 
εξωτερικού μέχρι σήμερα ( ή διατηρούσε την ιδιότητα του μόνιμου κατοίκου 

εξωτερικού μέχρι την.που.(6) . 

δ. Πραγματοποίησε τα παρακάτω ταξίδια στην Ελλάδα: 

Είσοδος στην Ελλάδα Έξοδος από την Ελλάδα 


.(7) .(7) 

ε. Οι γονείς του ( ή ο γονέας που ασκούσε τη γονική μέριμνα) κατοικούσαν στο εξωτερικό κατά την εγκατά¬ 
στασή του και μέχρι την ενηλικίωσή του και δεν είναι λειτουργοί ή έμμισθοι υπάλληλοι πολιτικοί ή στρατιωτικοί 
ή μισθωτοί, που απασχολούνται στο δημόσιο και στα κρατικά νομικά πρόσωπα δημοσίου και ιδιωτικού δικαίου, 
με οποιαδήποτε σχέση εργασίας (8). 

στ. Το παρόν εκδίδεται κατόπιν αιτήσεως του ενδιαφερομένου προκειμένου να το χρησιμοποιήσει για την 
εξέταση της δυνατότητας υπαγωγής του στις διατάξεις του ν. 3421/2005 «Στρατολογία των Ελλήνων και άλλες 
διατάξεις». 

.(Ημερομηνία) 


Ο 


Πρόξενος 
(Τ.Σ. Υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΠΕΞΗΓΗΣΕΙΣ 


(1) Αναγράφονται: Επώνυμο, κύριο όνομα, όνομα πατέρα και μητέρας, ο Δήμος ή η Κοινότητα εγγραφής στα 
Μητρώα Αρρένων, ο Νομός και η ημερομηνία γεννήσεως του ενδιαφερομένου. 

(2) Αναγράφεται η χώρα ή οι χώρες όπου έχει κύρια και μόνιμη εγκατάσταση ή βιοποριστική εγκατάσταση και 
κατοικία. 

(3) Συμπληρώνεται η ένδειξη «από γεννήσεως» ή η ημερομηνία εγκατάστασης στο εξωτερικό σε συνάρτηση με 
την κατοικία των γονέων κατά την γέννηση ή την εγκατάσταση. 

(4) Συμπληρώνεται η ημερομηνία ενηλικίωσης. 

(5) Συμπληρώνεται η ημερομηνία που συνέχιζε να κατοικεί στο εξωτερικό σε συνδυασμό με την υποπαράγραφο 
(β) του υποδείγματος του πιστοποιητικού. 

(6) Σε περίπτωση απώλειας της ιδιότητας του μόνιμου κατοίκου εξωτερικού αναγράφεται η ημερομηνία της 
απώλειας και οι λόγοι που την επέφεραν. 

(7) Αναγράφονται οι ημερομηνίες άφιξης στην Ελλάδα και αναχώρησης από αυτή. Σε περίπτωση αδυναμίας 
εξακρίβωσης της ημερομηνίας των ταξιδιών ή της πραγματοποίησης ταξιδιών, γίνεται πιστοποίηση περί του ότι 
ο ενδιαφερόμενος δεν παρέμεινε στην Ελλάδα πέραν των έξι (6) μηνών στο ίδιο ημερολογιακό έτος ή περί του 
ότι δεν πραγματοποίησε ταξίδια στην Ελλάδα. 

(8) Οι τοποθετούμενοι στο εξωτερικό ως λειτουργοί ή έμμισθοι υπάλληλοι πολιτικοί ή στρατιωτικοί ή μισθωτοί, 
που απασχολούνται στο δημόσιο και στα κρατικά νομικά πρόσωπα δημοσίου και ιδιωτικού δικαίου, με οποιαδήποτε 
σχέση εργασίας, έχουν κατοικία στην Ελλάδα και επομένως ούτε οι ίδιοι ούτε τα ανήλικα τέκνα τους μπορούν 
να αποκτήσουν κατοικία στο εξωτερικό. 

ΕΠΙΣΗΜΑΝΣΗ 

Η παράγραφος β του υποδείγματος συμπληρώνεται μόνο στην περίπτωση που ο ενδιαφερόμενος γεννήθηκε 
και διαμένει έκτοτε μόνιμα στο εξωτερικό εφόσον βέβαια πληρούνται και οι προϋποθέσεις της κύριας και μόνιμης 
εγκατάστασης του στο εξωτερικό για ένδεκα τουλάχιστον συνεχόμενα έτη, σε μια ή περισσότερες χώρες. 

Η απόφαση αυτή να δημοσιεθεί στην Εφημερίδα της Κυβερνήσεως. 

Αθήνα, 10 Ιανουάριου 2006 

οι ΥΠΟΥΡΓΟΙ 


ΕΞΩΤΕΡΙΚΩΝ 

ΠΕΤΡΟΣ ΜΟΛΥΒΙΑΤΗΣ 


ΥΦΥΠ. ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΛΑΜΠΡΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Φ.429.1/10/150128 (2) 

Ρύθμιση στρατολογικών θεμάτων ατόμων ειδικών κα¬ 
τηγοριών. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των παραγράφων 4 του άρθρου 55, 
7 του άρθρου 56, 7 του άρθρου 57 και 2 του άρθρου 58 
του ν.3421/2005 «Στρατολογία των Ελλήνων και άλλες 
διατάξεις» (ΦΕΚ 302/13.12.2005 τ.Α'). 

β. Τις διατάξεις της υπ’ αριθμ. 177026/17.3.2004 Κοινής 
Απόφασης Πρωθυπουργού και Υπουργού Εθνικής Άμυ¬ 
νας «Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας» (ΦΕΚ 517/17.3.2004 
τ. Β'). 

γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

δ. Σχετική πρόταση του Αρχηγού Γ.Ε.ΕΘ.Α., αποφα¬ 
σίζουμε: 

Άρθρο 1 

Προερχόμενοι από χώρες 

του τέως Ανατολικού Συνασπισμού ή την Τουρκία 

1. Στις διατάξεις των παραγράφων 1 και 2 του άρθρου 
55 του ν. 3421/2005, υπάγονται όσοι έχουν σωρευτικά 
τις παρακάτω προϋποθέσεις: 

α. Την ιδιότητα του ομογενή, η οποία αποδεικνύεται 
από την απόφαση του Γ ενικού Γ ραμματέα της αρμόδιας 
Περιφέρειας, βάσει της οποίας διενεργούνται οι διαδι¬ 
κασίες εγγραφής στα Μητρώα Αρρένων ή από την από¬ 
φαση της οικείας Νομαρχιακής Αυτοδιοίκησης με την 
οποία γίνεται η εγγραφή τους στα Μητρώα Αρρένων, 
εφόσον σε κάθε περίπτωση προκύπτει ανενδοίαστα ότι 
αυτοί εγγράφονται είτε γιατί απέκτησαν την ελληνική 
ιθαγένεια βάσει των Συνθηκών Αγκυρας και Λωζάνης, 
είτε με πολιτογράφηση, σύμφωνα με τις διατάξεις του 
άρθρου 10 ή 15 του ν. 3284/2004 «Περί κυρώσεως του 
Κώδικα Ελληνικής Ιθαγένειας» (ΦΕΚ 217/10.11.2004 τ.Α'). 

β. Την διακοπή της μόνιμης κατοικίας τους σε χώρα 
του τέως Ανατολικού Συνασπισμού ή την Τουρκία, η 
οποία αποδεικνύεται είτε με βεβαίωση της αρμόδιας 
ελληνικής Προξενικής Αρχής της χώρας στην οποία 
κατοικούσαν, είτε από απόσπασμα διαβατηρίου ή τα¬ 
ξιδιωτικών εγγράφων, είτε από επίσημη, νομότυπα 
μεταφρασμένη και επικυρωμένη βεβαίωση αρμόδιων 
υπηρεσιών της χώρας αυτής. 

γ. Την έλευσή τους στην Ελλάδα, η οποία τεκμαίρεται 
με την εγγραφή τους σε δημοτολόγια οποιουδήποτε 
δήμου ή κοινότητας της χώρας ή την έκδοση ελληνικής 
αστυνομικής ταυτότητας και αποδεικνύεται με σχετικό 
πιστοποιητικό του οικείου δήμου ή επικυρωμένο φωτο¬ 
αντίγραφο της αστυνομικής τους ταυτότητας. Επίσης 
με την συνδρομή της προϋπόθεσης αυτής τεκμαίρεται 
ότι συντρέχει και η προϋπόθεση της υποπαραγράφου 
β' του ιδίου άρθρου στην περίπτωση που αποδεικνύεται 
ότι αυτοί κατοικούσαν μεν μόνιμα οποτεδήποτε στις 
χώρες αυτές, χωρίς όμως να βεβαιώνεται το γεγονός 
της διακοπής της μόνιμης κατοικίας τους. 

2. Τα παραπάνω δικαιολογητικά υποβάλλονται από 
τους ενδιαφερομένους με αίτησή τους στο αρμόδιο 
Στρατολογικό Γ ραφείο: 

α. Για τη χορήγηση αναβολής κατάταξης στις Ένο¬ 


πλες Δυνάμεις, από την ημερομηνία εγγραφής τους στα 
Μητρώα Αρρένων και μέχρι την ημερομηνία που υπο- 
χρεούνται να καταταγούν ως εκ της λήξης της αναβο¬ 
λής που δικαιούνται. Αν τα δικαιολογητικά υποβληθούν 
αργότερα, η αναβολή χορηγείται εφόσον συντρέχουν 
όλες οι νόμιμες προϋποθέσεις και είτε η κατάταξή τους 
καθίσταται εμπρόθεσμη, είτε δημιουργούνται λόγοι για 
την παράταση της νόμιμης παραμονής τους έξω από 
τις τάξεις των Ενόπλων Δυνάμεων. 

β. Για τη μεταφορά στους υπόχρεους μειωμένης στρα¬ 
τεύσιμης στρατιωτικής υποχρέωσης, οποτεδήποτε μετά 
την κατάταξή τους, εφόσον αυτή συντελέστηκε εντός 
πενταετίας από την εγγραφή τους στα Μητρώα Αρρέ¬ 
νων. Στην περίπτωση αυτή δηλώνουν στην αίτηση μετα¬ 
φοράς τους αν επιθυμούν ν’ απολυθούν οριστικά από τις 
Ένοπλες Δυνάμεις μετά την συμπλήρωση πραγματικής 
στρατιωτικής υπηρεσίας τριών (3) μηνών. 

γ. Γ ια την απαλλαγή τους από την υποχρέωση στρά¬ 
τευσης, οποτεδήποτε μετά την εγγραφή στα Μητρώα 
Αρρένων κι εφόσον αυτή συντελέστηκε μετά την 31 η 
Δεκεμβρίου του έτους που συμπλήρωσαν το 35° έτος 
της ηλικίας τους. 

3. Όσοι, σύμφωνα με τις διατάξεις της υποπαραγρά- 
φου γ' της παραγράφου 1 και της παραγράφου 2 του 
άρθρου 55 του ν.3421/2005, απαλλάσσονται από την 
υποχρέωση στράτευσης, υπηρετούν και επιθυμούν να 
απολυθούν με την αίτηση απαλλαγής που καταθέτουν 
στο αρμόδιο Στρατολογικό Γ ραφείο, αιτούνται και την 
απόλυσή τους. Το Στρατολογικό Γ ραφείο αφού καταχω¬ 
ρίσει τη σχετική μεταβολή στην στρατολογική μερίδα 
του ενδιαφερομένου, με έγγραφό του, παραγγέλει στη 
Μονάδα που αυτός υπηρετεί την άμεση απόλυσή του, 
σύμφωνα με τα ισχύοντα. 

Αρθρο 2 

Αναγνώριση χρόνου στρατιωτικής υπηρεσίας 
σε ΕΔ συμμαχικού κράτους ή Κράτους μέλους 
της Ευρωπαϊκής Ένωσης 

1. Γ ια την υπαγωγή στις διατάξεις του άρθρου 56 του ν. 
3421/2005, οι ενδιαφερόμενοι υποβάλλουν οποτεδήποτε 
μετά την πρόσκληση της κλάσης τους στο αρμόδιο 
Στρατολογικό Γ ραφείο, με αίτησή τους, τα παρακάτω 
δικαιολογητικά: 

α. Βεβαιώσεις ή πιστοποιήσεις της αρμόδιας κρατι¬ 
κής υπηρεσίας του συμμαχικού κράτους ή του κράτους 
- μέλους της Ευρωπαϊκής Ένωσης, από τις οποίες να 
προκύπτουν: 

1) Ο χρόνος που υπηρέτησαν. 

2) Ότι η υπηρεσία εκπληρώθηκε ενόπλως. 

3) Ο Κλάδος και το όπλο ή Σώμα στο οποίο υπηρέ¬ 
τησαν. 

4) Η ιδιότητα με την οπο ία παρασχέθηκε η υπηρε¬ 
σία. 

5) Οι βαθμοί και οι ειδικότητες που αποκτήθηκαν. 

β. Φωτοαντίγραφο των δύο όψεων του δελτίου της 
αστυνομικής τους ταυτότητας ή αν στερούνται ταυτό¬ 
τητας φωτοαντίγραφα όλων των σελίδων του ελληνικού 
διαβατηρίου τους. 

2. Η όλη αλληλογραφία υποβάλλεται από το Στρατο¬ 
λογικό Γ ραφείο στην προϊσταμένη του Διοίκηση Στρα¬ 
τολογίας, η οποία αποφασίζει σχετικά. Ο χρόνος στρα¬ 
τιωτικής υπηρεσίας που αναγνωρίζεται, υπολογίζεται 
όπως αυτός προκύπτει από την βεβαίωση που υποβάλ- 

λεται και δεν μπορεί να υπερβεί το χρόνο στρατιωτικής 
υποχρέωσης που υπέχουν οι στρατεύσιμοι κατά τον 
χρόνο υποβολής του αιτήματος αναγνώρισης, ο οποίος 
καθορίζεται με τις εκάστοτε ισχύουσες αποφάσεις του 
Υπουργού Εθνικής Αμυνας. Σε περίπτωση αμφιβολιών, 
ελλείψεων ή ασαφειών, οι οποίες δεν καλύπτονται από 
τα υποβαλλόμενα δικαιολογητικά, η Διοίκηση Στρατο¬ 
λογίας μπορεί ν’ απευθύνεται στην αρμόδια ελληνική 
προξενική Αρχή, για τις αναγκαίες διευκρινίσεις ή συ¬ 
μπληρώσεις. 

3. Μετά την αναγνώριση του χρόνου, η αλληλογρα¬ 
φία επιστρέφεται στο Στρατολογικό Γραφείο για τις 
δικές του ενέργειες. Στην περίπτωση που ο χρόνος που 
αναγνωρίσθηκε δεν καλύπτει τον χρόνο πραγματικής 
στρατιωτικής υπηρεσίας που οφείλουν να εκπληρώσουν, 
προγραμματίζονται για κατάταξη για εκπλήρωση των 
υπολοίπων στρατιωτικών τους υποχρεώσεων. Όσοι ανα¬ 
γνωρίζουν χρόνο στρατιωτικής υπηρεσίας τουλάχιστον 
τριών (3) μηνών, μπορούν να εξαγοράσουν εφάπαξ το 
υπόλοιπο της πραγματικής στρατιωτικής υπηρεσίας 
που οφείλουν να εκπληρώσουν εντός διμήνου. Αν το 
αίτημα εξαγοράς δεν υποβληθεί μέχρι την ημερομηνία 
αυτή, οι ενδιαφερόμενοι χάνουν το δικαίωμα εξαγοράς 
και υποχρεούνται να εκπληρώσουν το υπόλοιπο των 
στρατιωτικών τους υποχρεώσεων. 

4. Για τον υπολογισμό του ποσού εξαγοράς του χρό¬ 
νου που οι ενδιαφερόμενοι δικαιούνται να εξαγορά¬ 
σουν έχουν αναλογική εφαρμογή οι διατάξεις του δεύ¬ 
τερου εδαφίου της παραγράφου 2 του άρθρου 43 του 
ν. 3421/2005. Οι πρόσθετες στρατιωτικές υποχρεώσεις 
που τυχόν υπέχουν οι προαναφερόμενοι, εξαγοράζονται 
επίσης εφάπαξ, πριν ή ταυτόχρονα με την εξαγορά του 
υπολοίπου της πραγματικής στρατιωτικής υπηρεσίας 
που υπέχουν. 

5. Βαθμοί και ειδικότητες που αποκτήθηκαν στις τα¬ 
κτικές ένοπλες δυνάμεις συμμαχικού κράτους ή κράτους 
- μέλους της Ευρωπαϊκής Ένωσης, μπορεί ν’ αναγνω- 
ρισθούν, σύμφωνα με τις ισχύουσες διατάξεις, από τον 
αρμόδιο φορέα του Γ ενικού Επιτελείου του αντίστοιχου 
Κλάδου των Ενόπλων Δυνάμεων, στον οποίο το αρμό¬ 
διο Στρατολογικό Γ ραφείο υποβάλλει τα απαιτούμενα 
αποδεικτικά στοιχεία, μετά την αναγνώριση χρόνου 
υπηρεσίας τουλάχιστον τριών (3) μηνών. 

6. Γ ια την αναγνώριση βαθμών και ειδικοτήτων τα 
Στρατολογικά Γ ραφεία υποβάλλουν στον αρμόδιο φο¬ 
ρέα του ΓΕ του Κλάδου τα εξής αντίγραφα: 

α. Της διαταγής αναγνώρισης της ένοπλης υπηρε¬ 
σίας. 

β. Των βεβαιώσεων ή πιστοποιήσεων της αρμόδιας 
κρατικής υπηρεσίας του συμμαχικού κράτους ή του κρά¬ 
τους - μέλους της Ευρωπαϊκής Ένωσης, που υπέβαλε 
ο ενδιαφερόμενος. 

γ. Φύλλου μητρώου του ενδιαφερομένου. 

7. Όσοι μετά την αναγνώριση υπηρεσίας, ή αναγνώριση 
και εξαγορά του υπολοίπου, καλύπτουν την πραγματική 
στρατιωτική υπηρεσία που οφείλουν να εκπληρώσουν 
στις Ελληνικές Ένοπλες Δυνάμεις και τις τυχόν πρό¬ 
σθετες στρατιωτικές υποχρεώσεις τους, εγγράφονται 
στην εφεδρεία των Ενόπλων Δυνάμεων, ανάλογα με 
τον Κλάδο των ΕΔ του κράτους στον οποίο υπηρέτη¬ 
σαν αφού ολοκληρωθεί η διαδικασία αναγνώρισης του 
βαθμού και των ειδικοτήτων που απέκτησαν. Εφόσον 
αυτοί εγγράφονται στην εφεδρεία του Στρατού Ξηράς 


τοποθετούνται στο αντίστοιχο Όπλο ή Σώμα που υπη¬ 
ρέτησαν, αν η αντιστοίχιση είναι εφικτή, διαφορετικά 
τοποθετούνται στην εφεδρεία του Πεζικού. 

Αρθρο 3 

Ρύθμιση στρατιωτικών υποχρεώσεων στρατευσίμων, 

ανυποτάκτων και οπλιτών που έχουν συμπληρώσει 
το τριακοστό πέμπτο έτος της ηλικίας τους 

1. Στις διατάξεις της παραγράφου 1 του άρθρου 57 του 
ν. 3421/2005 υπάγονται, εφόσον επιθυμούν, όσοι υπέχουν 
στρατιωτικές υποχρεώσεις στις Ένοπλες Δυνάμεις, μετά 
την 31 η Δεκεμβρίου του έτους που συμπληρώνουν το 
35° έτος της ηλικίας τους και ειδικότερα: 

α. Όσοι βρίσκονται νόμιμα έξω από τις τάξεις των 
Ενόπλων Δυνάμεων. 

β. Οι υπηρετούντες στις Ένοπλες Δυνάμεις. 

γ. Όσοι διετέλεσαν οποτεδήποτε ή διατελούν σε ανυ¬ 
ποταξία. 

δ. Όσοι διατελούν σε λιποταξία μετά την διακοπή 
αυτής. 

2. Οι παραπάνω μπορούν να εξαγοράσουν το υπό¬ 
λοιπο της στρατεύσιμης στρατιωτικής τους υποχρέω¬ 
σης, αφού προηγουμένως εκπληρώσουν χρόνο πραγ¬ 
ματικής στρατιωτικής υπηρεσίας σαράντα πέντε (45) 
ημερών. Για την εξαγορά της στρατεύσιμης και τυχόν 
προσθέτων στρατιωτικών υποχρεώσεων, ισχύουν τα 
καθοριζόμενα στη Φ.420/82/81981/Σ.303/22.12.2005/Κοινή 
Απόφαση Υπουργών Εθνικής Αμυνας και Οικονομίας και 
Οικονομικών. (ΦΕΚ 1854/29.12.2005 τ.Β'). 

3. Όσοι από τους αναφερόμενους στην παράγραφο 1 
του άρθρου αυτού, δεν έχουν εκπληρώσει πραγματική 
στρατιωτική υπηρεσία σαράντα πέντε (45) ημερών κατά 
την ημερομηνία έναρξης ισχύος της απόφασης αυτής 
μπορούν, εφόσον επιθυμούν, να εξαγοράσουν το υπό¬ 
λοιπο των στρατιωτικών υποχρεώσεων που υπέχουν 
αποκλειστικά μέσα στις παρακάτω προθεσμίες: 

α. Οι αναφερόμενοι στις υποπαραγράφους α'και γ': 
Τις τελευταίες δεκαπέντε (15) ημέρες που συμπληρώ¬ 
νουν τον παραπάνω χρόνο πραγματικής στρατιωτικής 
υπηρεσίας. 

β. Οι αναφερόμενοι στην υποπαράγραφο β': Εντός 
δύο (2) μηνών από την έναρξη ισχύος της απόφασης 
αυτής. 

γ. Οι διατελούντες σε λιποταξία: Εντός δύο (2) μηνών 
από τη διακοπή της λιποταξίας τους. 

4. Η υπαγωγή των ενδιαφερομένων στις διατάξεις του 
άρθρου 57 του ν. 3421/2005, γίνεται κατόπιν αιτήσεως 
των ενδιαφερομένων. Εφόσον αυτοί έχουν λόγους μετα¬ 
φοράς στους υπόχρεους μειωμένης στρατεύσιμης στρα¬ 
τιωτικής υποχρέωσης, υποβάλλουν τα προβλεπόμενα 
δικαιολογητικά ταυτόχρονα με την αίτηση, λαμβανομέ- 
νων υπόψη και των καθοριζομένων στην παράγραφο 4 
του άρθρου 2 της Φ.420/82/81981/Σ.303/22.12.20 05/Κοινής 
Απόφασης Υπουργών Εθνικής Αμυνας και Οικονομίας 
και Οικονομικών. (ΦΕΚ 1854/29.12.2005, τ.Β'). 

5. Όσοι από τους αναφερόμενους στην παράγραφο 1 
του άρθρου 57 του ν. 3421/2005, εξαγοράσουν εφάπαξ 
το υπόλοιπο των στρατιωτικών τους υποχρεώσεων ή 
σε περίπτωση τμηματικής καταβολής, καταβάλλουν την 
πρώτη δόση για την εξαγορά του υπολοίπου αυτών, κα¬ 
θώς και τις τυχόν πρόσθετες στρατιωτικές υποχρεώσεις 
που τους είχαν επιβληθεί, απολύονται οριστικά από τις 
Ένοπλες Δυνάμεις, αφού συμπληρώσουν τον χρόνο που 

καθορίζεται στην παραπάνω παράγραφο 2 του παρό¬ 
ντος. Αυτοί μετά την απόλυσή τους εγγράφονται στην 
εφεδρεία του Κλάδου των Ενόπλων Δυνάμεων στον 
οποίο υπηρέτησαν. 

6. Όσοι από τους αναφερόμενους στην παράγραφο 
1 του άρθρου 57 του ν. 3421/2005, έχουν εκπληρώσει 
πραγματική στρατιωτική υπηρεσία σαράντα πέντε (45) 
ημερών, πριν από την ημερομηνία έναρξης ισχύος της 
παρούσας απόφασης, υπάγονται στις διατάξεις του ως 
άνω νόμου, ως εξής: 

α. Όσοι βρίσκονται νόμιμα έξω από τις τάξεις των 
Ενόπλων Δυνάμεων: Εξαγοράζουν το υπόλοιπο των 
στρατιωτικών τους υποχρεώσεων, μέχρι την ημερομηνία 
που υποχρεούνται να επανακαταταγούν στις Ένοπλες 
Δυνάμεις εξαιτίας λήξης ή διακοπής της νόμιμης παρα¬ 
μονής τους έξω απ’ αυτές. 

β. Όσοι υπηρετούν στιςΈνοπλες Δυνάμεις για εκπλή¬ 
ρωση στρατεύσιμης στρατιωτικής υποχρέωσης: Ασκούν 
το δικαίωμα της εξαγοράς αποκλειστικά εντός δύο (2) 
μηνών από την έναρξη ισχύος της απόφασης αυτής. 
Αυτοί απολύονται αμέσως μετά την εφάπαξ εξαγορά 
ή σε περίπτωση τμηματικής εξαγοράς, αμέσως μετά 
την καταβολή της πρώτης δόσης, που καθορίστηκε για 
την εξαγορά του υπολοίπου των στρατιωτικών τους 
υποχρεώσεων. 

γ.Όσοι διατελούν σε ανυποταξία: Ασκούν το δικαίωμα 
της εξαγοράς ταυτόχρονα με την διακοπή της ανυπο¬ 
ταξίας τους προσερχόμενοι στο αρμόδιο Στρατολογικό 
Γραφείο. Αυτοί υπάγονται στις διατάξεις του άρθρου 
57 του ν. 3421/2005 την ημερομηνία καταβολής του συ¬ 
νόλου ή της πρώτης δόσης του χρηματικού ποσού της 
εξαγοράς του υπολοίπου των στρατιωτικών τους υπο¬ 
χρεώσεων καθώς και όλων των προσθέτων υπηρεσιών 
που υπέχουν για άλλους λόγους πλην της ανυποταξίας 
τους. Το Στρατολογικό Γραφείο την ημερομηνία αυτή 
προβαίνει σε όλες τις ενέργειες τακτοποίησής τους 
που καθορίζονται στις διατάξεις της παραγράφου 4 
του ιδίου άρθρου. 

δ. Οι τελούντες σε λιποταξία: Ασκούν το δικαίωμα 
της εξαγοράς εντός αποκλειστικής προθεσμίας δύο (2) 
μηνών από τη διακοπή της λιποταξίας τους. 

7. Για την εξαγορά του υπολοίπου των στρατιωτικών 
υποχρεώσεων των αναφερομένων στην παραπάνω πα¬ 
ράγραφο 6 ισχύουν τα καθοριζόμενα στη Φ.420/82/81981/ 
Σ.303/22.12.2005/Κοινή Απόφαση Υπουργών Εθνικής Άμυ¬ 
νας και Οικονομίας και Οικονομικών. (ΦΕΚ 1854/29.12.2005, 
τ.Β'), ενώ για την στρατολογική τους τακτοποίηση και 
την εγγραφή τους στην εφεδρεία ισχύουν τα καθοριζό¬ 
μενα στην παράγραφο 5 του παρόντος άρθρου. 

8. Η άπρακτη παρέλευση των προθεσμιών που ανα¬ 
γράφονται στις διατάξεις του παρόντος άρθρου ως 
αποκλειστικές, συνιστά απώλεια από τους ενδιαφερο¬ 
μένους του δικαιώματος εξαγοράς των στρατιωτικών 
τους υποχρεώσεων. 

Αρθρο 4 

Ρύθμιση στρατιωτικών υποχρεώσεων τέκνων 
ή αδελφών προσώπων που απεβίωσαν κατά τη 
διάρκεια της υπηρεσίας τους στις ΕΔ ή στα 
Σώματα ή απεβίωσαν ή τραυματίσθηκαν 
εξαιτίας τρομοκρατικής ενέργειας 

1. Όσοι οπλίτες έχουν την ιδιότητα του μόνου ή με¬ 
γαλύτερου γιου ή αδελφού προσώπου, που απεβίωσε 


κατά τη διάρκεια της υπηρεσίας του, με οποιαδήποτε 
ιδιότητα, στις Ένοπλες Δυνάμεις ή στα Σώματα και 
εξαιτίας αυτής ή απεβίωσε ή τραυματίσθηκε εξαιτίας 
τρομοκρατικής ενέργειας, απολύονται οριστικά από τις 
Ένοπλες Δυνάμεις, μετά την συμπλήρωση χρόνου πραγ¬ 
ματικής στρατιωτικής υπηρεσίας τριών (3) μηνών. 

2. Ο θάνατος προσώπου κατά τη διάρκεια της υπηρε¬ 
σίας του στις Ένοπλες Δυνάμεις ή στα Σώματα προκύ¬ 
πτει από βεβαίωση της αρμόδιας Αρχής των Ενόπλων 
Δυνάμεων ή των Σωμάτων. 

3. Ο θάνατος ή ο τραυματισμός προσώπου εξαιτίας 
τρομοκρατικής ενέργειας αποδεικνύεται από πιστοποι¬ 
ήσεις ή βεβαιώσεις ή άλλα επίσημα έγγραφα στοιχεία 
δικαστικής, αστυνομικής ή άλλης αρχής, ελληνικής ή 
ξένης, ανάλογα με τον τόπο στον οποίο έλαβε χώρα 
το γεγονός. 

4. Τα προαναφερόμενα έγγραφα θα πρέπει να συνο¬ 
δεύονται και από: 

α. Αντίγραφο της πράξης απονομής σύνταξης ή άλλης 
βοήθειας στο πρόσωπο που έπαθε εξαιτίας τρομοκρα¬ 
τικής ενέργειας (ή στην οικογένειά του) κι εφόσον δεν 
έχει εκδοθεί ακόμη τέτοια, αντίγραφο του βουλεύματος 
του οικείου Δικαστικού Συμβουλίου, που τυχόν εκδό- 
θηκε για τον σκοπό αυτό ή από υπεύθυνη δήλωση του 
ν.1599/86 του ενδιαφερομένου, στην οποία θα δηλώνει 
αφενός ότι δεν έχει εκδοθεί πράξη ή βούλευμα και 
αφετέρου αν έχει υποβληθεί αίτημα για έκδοσή τους 
μέχρι την ημερομηνία κατάθεσης της δήλωσης. 

β. Πιστοποιητικό οικογενειακής κατάστασης από τον 
Δήμο ή την Κοινότητα όπου το πρόσωπο είχε ή έχει 
την οικογενειακή του μερίδα. Οι διατάξεις της παρα¬ 
γράφου 1 του άρθρου 16 της Φ.429.1/5/150 045/Σ.11/4.1.2006 
Απόφασης ΥΦΕΘΑ περί της αυτεπάγγελτης αναζήτη¬ 
σης πιστοποιητικών οικογενειακής κατάστασης, έχουν 
εφαρμογή και στην παρούσα απόφαση. 

5. Τα δικαιολογητικά υποβάλλονται από τους ενδια¬ 
φερομένους με αίτησή τους, στο αρμόδιο Στρατολο¬ 
γικό Γραφείο, μετά την κατάταξή τους στις Ένοπλες 
Δυνάμεις, εκτός αν έχουν ήδη συμπληρώσει πραγματική 
στρατιωτική υπηρεσία τριών (3) μηνών και έχουν εξα¬ 
γοράσει ή έχουν αρθεί τυχόν πρόσθετες στρατιωτικές 
υποχρεώσεις, οπότε τα δικαιολογητικά υποβάλλονται 
και κατά την παραμονή τους εκτός των Ενόπλων Δυ¬ 
νάμεων. 

Άρθρο 5 

Τελικές διατάξεις 

1. Διοικητικές και ερμηνευτικές οδηγίες για την εφαρ¬ 
μογή της απόφασης αυτής εκδίδονται, εφόσον απαι¬ 
τηθούν, από τη Διεύθυνση Στρατολογικού του Γ ενικού 
Επιτελείου Εθνικής Άμυνας. 

2. Η ισχύς της απόφασης αυτής αρχίζει από τη δη¬ 
μοσίευσή της στην Εφημερίδα της Κυβερνήσεως. Από 
την ίδια ημερομηνία παύει η ισχύς οποιοσδήποτε άλλης 
κανονιστικής πράξης που ρυθμίζει τα ίδια θέματα με 
διαφορετικό τρόπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδας 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 αυτό ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίΒΓΠθΙ : ά«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



02000612401060000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: άΙΙρ://νννννν.6ΐ.ρΓ - θ-πτοίΙ: ννθάιΠ35ΐ6Γ@6ΐ.9Γ 














